कैंचियों से एक-आध मील आगे जाकर लड़के ने अपनी साइकिल आगे निकालनी चाही। वह बहुत जोर लगा रहा था, पर हाकिम सिंह के लिए यह साधारण बात थी। वह लड़के के साथ चलता गया। कभी आगे निकल जाता, तो कभी पीछे रह जाता। जैसे वह लड़के का जोर आजमा रहा हो। एक बार तो उसका दिल हुआ कि वह साइकिल को इतना तेज दौड़ए किलड़के से मील-दो-मील आगे निकल जाए ताकि लड़के को साइकिल आगे निकालने की हिम्मत ही न पड़। उसके मन के अंदर मजाक की लहर-सी उठती- ‘देखो, पीछे बैठी गिलहरी-सी ऐसे समझती है जैसे दुनिया में उसका मर्द महाबली हो।’